कर्नाटक में सामने आए Coronavirus के 8324 नये मामले, 115 की मौत
कर्नाटक में शनिवार को कोविड-19 से 115 और लोगों की मौत हुई जिन्हें मिलाकर अब तक राज्य में 5,483 लोग अपनी जान गंवा चुके हैं। स्वास्थ्य विभाग ने बताया कि शनिवार को कोरोना वायरस के 8,324 नये मरीजों के सामने आने के साथ राज्य में कुल संक्रमितों की संख्या बढ़कर 3,27,076 हो गई।
बेंगलुरु: कर्नाटक में शनिवार को कोविड-19 से 115 और लोगों की मौत हुई जिन्हें मिलाकर अब तक राज्य में 5,483 लोग अपनी जान गंवा चुके हैं। स्वास्थ्य विभाग ने बताया कि शनिवार को कोरोना वायरस के 8,324 नये मरीजों के सामने आने के साथ राज्य में कुल संक्रमितों की संख्या बढ़कर 3,27,076 हो गई। अब तक 2,35,128 लोग संक्रमण मुक्त हुए हैं। उनमें 8,110 मरीजों को शनिवार को ही अस्पतालों से छुट्टी दी गयी।स्वास्थ्य विभाग के बुलेटिन के मुताबिक, राज्य में 86,446 मरीज उपचाराधीन हैं जिनमें से 721 मरीज गंभीर हालत होने की वजह से गहन चिकित्सा कक्ष (आईसीयू) में हैं।इसके मुताबिक, शनिवार को सामने आए नए मामलों में से अकेले बेंगलुरु शहरी क्षेत्र में 2,721 नये मरीज हैं। शहर में अबतक कोरोना वायरस के 1,24,442 मामले सामने आ चुके हैं और 1911 लोगों की इस बीमारी से जान जा चुकी है। फिलहाल यहां 37,315 मरीज उपचाररत हैं जिनमें 285 आईसीयू में हैं। शनिवार को यहां 2,174 मरीजो को छुट्टी दिये जाने के साथ ही अबतक शहर में 85,215 मरीज इस महामारी से निजात पा चुके हैं। नए मामलों में बेल्लारी के 468, शिवमोगा के 333 और हासन के 325 नये मरीज हैं।वहीं दावणगेरे के 319, मैसूर 309,धारवाड़ के 290, बेलगावी के 276, दक्षिण कन्नड़ के 272 और कोप्पाल के 238 नये मरीज हैं। राज्य में अब तक 27.86 लाख नमूनों की जांच की जा चुकी है।